OpenLLM-France/wikimedia huggingface dataset:
# Jeonbuk Hyundai Motors

Jeonbuk Hyundai Motors FC (koreeraz: 전북 현대 모터스) Hego Koreako futbol talde ezaguna da, Jeonju hirikoa. Hego Koreako futbol liga lau aldiz irabazi du eta Asiako txapelduna izan zen 2006an.

## Palmaresa
### Hego Korean: 15

* Hego Koreako liga (9): 2009, 2011, 2014, 2015, 2017, 2018, 2019, 2020, 2021.
* Hego Koreako kopa (5): 2000, 2003, 2005, 2020, 2022.
* Hego Koreako Superkopa (1): 2004.
* Ligako Kopa (0): finalista 2010ean.

### Nazioartean: 4

* Asiako Txapeldunen Liga:
** Txapelduna (2): 2006, 2016.
** Finalista (1): 2011.
* Asiako Errekopa (0): finalista 2002an.

## Kanpo estekak

* Datuak: Q483152
* Multimedia: Jeonbuk Hyundai Motors / Q483152
# Jeong Myung-hee

Jeong Myung-hee (Hego Korea, 1964ko maiatzaren 16a - ) saskibaloi jokalari olinpikoa izan zen.

## Ibilbidea

1982an, Sungui Girls' High Schoolera joaten zen bitartean, gazteen selekziorako hautatu zuten eta Manilan, Filipinetan, Asiako Emakumeen Saskibaloi Txapelketan parte hartu zuen.
1984an Kolon Saskibaloi Taldean sartu bezain pronto, saskibaloi jaialdian lehen urteko txapelketan jokalari nagusi bihurtu zen, eta selekzioan izendatu zuten. Olinpiar Jokoetan parte hartu zuten bi partidak irabazi zuen talde AEBren aurka izan ziren. Urte horretako urrian, Shanghain, Txinan, ospatutako Asiako Emakumeen Saskibaloi Txapelketan parte hartu zuen eta Koreako taldearen 4. txapelketa jarraian irabazi zuen.
Ondoren, bere talde Kolon-en alboko gisa lan egin zuen eta zutoin bikoitza eraiki zuen erdigunerik altuenarekin, Eun-seok Leerekin, baina ezin izan zuen gauza handirik lortu Samsung Life Insurance, Pacific Chemical, talde indartsuen itzalaren ondorioz eta Kookmin Bank, eta 1990-91 denboraldiaren amaieran erretiratu zen.
Los Angeleseko Olinpiar Jokoetan, zilarrezko domina irabazi zuen taldekako lehian.

## Kanpo estekak

* Datuak: Q4956604
# Jeorá Matos Ferreyra

Jeorá Matos Ferreyra (1964ko maiatzaren 8a - ) Brasilgo futbolari ohia da.
Hainbat futbol taldetan jokatu du, esaterako Verdy Kawasaki.

## Kanpo estekak

* (Japonieraz) J.League Data Site
* Datuak: Q6180369
# Jeppeita

Jeppeita oxido motako minerala da.

## Ezaugarriak

Jeppeita oxido mineralaren formula kimikoa hau da: ${\ce {(K,Ba)2(Ti,Fe)6O13}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 5 - 6 da.

## Erreferentziak

* 1 2 (Ingelesez) «Jeppeite: Mineral information, data and localities.» www.mindat.org (Noiz kontsultatua: 12-05-2019).
# Jequeri

Jequeri Brasilgo udalerri bat da, Minas Gerais estatuan kokatua. 12.419 biztanle ditu 547,897 km²ko eremuan.

## Ikus, gainera

* Minas Gerais

## Kanpo estekak

* Datuak: Q1756002
* Multimedia: Jequeri / Q1756002
# Jeong Na-eun

Jeong Na-eun (2000ko ekainaren 27a) Hego Koreako badminton jokalaria da, Hwasun konderriko taldean afiliatua. Juniorretan, brontzezko domina bat irabazi zuen 2018ko Munduko Junior Txapelketetan, eta zilar bat Asiako Junior Txapelketetan, Wang Chan bikotearekin. 2024ko Udako Olinpiar Jokoetan zilarrezko domina lortu zuen Udako Olinpiar Jokoetan, Parisen.

## Kirol lorpenak

Udako Olinpiar Jokoak :
| Urtea | Lekua | Domina | Proba |
| 2024 | Paris | 02 ! | Bikote mistoa |
| Asiako Badminton Jokoak ||||
| Urtea | Lekua | Domina | Kategoria |
| 2022 | Guangzhou | 01 ! | Taldeka, emakumezkoa. |

## Erreferentziak

* ↑ Jeong Na Eun | Profile. Badminton World Federation.
* ↑ (Koreeraz) 왕찬-정나은 조, 아시아주니어배드민턴 준우승. The Chosun Ilbo 19 July 2020.

## Kanpo estekak

* Datuak: Q66490734
# Jequitibá (Minas Gerais)

Jequitibá Brasilgo udalerri bat da, Minas Gerais estatuan kokatua. 5.883 biztanle ditu 445,03 km²ko eremuan.

## Ikus, gainera

* Minas Gerais

## Kanpo estekak

* Datuak: Q1757089
* Multimedia: Jequitibá (Minas Gerais) / Q1757089
# Jequitinhonha

    Artikulu hau udalerriari buruzkoa da; ibaia gaitzat duena beste hau da: «Jequitinhonha (ibaia)»
Jequitinhonha Brasilgo udalerri bat da, Minas Gerais estatuan kokatua. 24.002 biztanle ditu 3.514,216 km²ko eremuan.

## Ikus, gainera

* Minas Gerais

## Kanpo estekak

* Datuak: Q580753
* Multimedia: Jequitinhonha / Q580753
# Jeppe Aakjær

Idazle daniarra. 1886an jaioa Aakjær-en (Jutlandia) eta 1930an hila Jenle-n (Jutlandia). Jeppe Jensen zen bere benetazko izena. Jatorri txirokoa, artzaia izan zen hemezortzi urterekin Copenhagueko Unibersitatean sartzea lortu zuen arte. Unibertsitatea eta gero bere jaioterrira itzulita, nekazarien bizi egoera zailaz idazten hasi zen modu polemikoan. Nekazarien emanzipaziorako inspirazio izaki, espetexeratua izan zen.
Poesia eta elaberri ugari idatzi zituen, nagusienetakoak:
- Vredens børn (Haserrearen semeak) 1904.
- Arbejdets Glæde (Lanaren poza) 1914.
# James Arthur

James Greig Arthur (Hamilton, Kanada, 1944ko maiatzaren 18a) analisi harmonikoan aditua den matematikari kanadarra eta Amerikako Matematika Elkartearen lehendakari ohia da. Gaur egun Torontoko Unibertsitateko matematika-sailean lanean dihardu.
Ontarioko probintziako Hamilton hirian jaioa, Torontoko Unibertsitatean lizentziatu zen 1966an. 1967an maisutza-ikasketak bukatu zituen. 1970ean doktoratu zen Yale Unibertsitatean eta 1970etik 1976ra bertan egon zen irakasle. 1976an Duke Unibertsitatean sartu zen. 1978az geroztik irakasle dabil Torontoko Unibertsitatean.
Robert Langlands matematikariaren ikasle izandakoa, James Arthur ezaguna da Arthur-Selberg arrasto-formulagatik, Selbergen arrasto-formula bat heineko kasutik talde orokor urrigarrietan orokortzen duena. Horrez gain, Arthurren aieruen sortzailea ere bada.
1992an Royal Societyko kide izendatu zuten. 2003an Ameriketako Estatu Batuetako Arteen eta Zientzien Akademiako ohorezko kide atzerritarra izendatu zuten. 2012an Amerikako Matematika Elkartearen kide bihurtu zen.
# James Angulo

James Angulo Zamora (1974ko urtarrilaren 20a - ) Kolonbiako futbolari ohia da.
Hainbat futbol taldetan jokatu du, esaterako Shonan Bellmare.

## Kanpo estekak

* (Japonieraz) J.League Data Site
* Datuak: Q1825196
# James A. Garfield

James Abram Garfield (Moreland Hills, Ohio, 1831ko azaroaren 19a - Elberon, New Jersey, 1881eko irailaren 19a) Ameriketako Estatu Batuetako politikaria izan zen. Estatu Batuetako hogeigarren lehendakaria izan zen. Ikasketak bere kabuz egin zituen, eta hizkuntza zaharrak irakatsi zituen (1857-1860). Estatu Batuetako Sezesio Gerran parte hartu zuen. Ohioko ordezkari zela, Alderdi Errepublikarreko buruzagi (1876) eta lehendakari izendatu zuten 1881ean. Sei hilabete eta hamabost egun iraun zuen karguan, 1881ko irailaren 19an tiroz hil baitzuten.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/30 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q34597
* Multimedia: James Garfield / Q34597
# James Anthony Froude

James Anthony Froude (Dartington, Devon, 1818ko apirilaren 23a - Kingsbridge, Devon, 1894ko urriaren 20a) ingeles historialari, eleberrigile, biografo eta argiratzailea izan zen.
Mugimendu anglokatolikoan hezi zen eta apaiz anglikanoa izaten saiatu zen, baina uko egiten diot, doktrina anglikanoari buruz zituen zalantzak direla eta. Historia idazteari ekin zion orduan, eta bere garaiko historialaririk ezagunenetako bat izan zen History of England from the Fall of Wolsey to the Defeat of the Spanish Armada lanari esker. Bere lan historikoak Thomas Carlylerengan inspiratu ziren eta oso polemikoak eta kritikatuak izan ziren aurkari askoren aldetik. Carlyleren biografia ere polemikoa izan zen.

## Lanak
### Eleberriak

* Shadows of the Clouds. London: J. Ollivier. 1847.
* The Nemesis of Faith. New York: D. M. Bennett. 1879.
* The Two Chiefs of Dunboy. New York: C. Scribnerʹs Sons. 1889.

### Ez-fikziozkoak

* History of England from the Fall of Wolsey to the Death of Elizabeth. Vol. in 12 volumes. C. Scribner and company. 1856–1870.
* Short Studies on Great Subjects. 1867–1882.
* The Oxford Counter-Reformation (1881)
* The English in Ireland in the Eighteenth Century. Scribner, Armstrong. 1873.
* Caesar: A Sketch. 1879. (Biography of Julius Caesar)
* Bunyan. 1880. (Biography of John Bunyan)
* Froude, James Anthony, ed. (April 1881). "Review of Reminiscences by Thomas Carlyle". The Quarterly Journal. 151: 385–428.
* Thomas Carlyle. New York, C. Scribner's sons. 1882.
* "Review of Thomas Carlyle: a History of the First Forty Years of his Life, 1795–1835 by J. A. Froude, 1882 and Thomas Carlyle: a History of his Life in London, 1834–1881 by J. A. Froude, 1884". The Quarterly Review. 159: 76–112. January 1885.
* Luther: A Short Biography. 1884. (biography of Martin Luther)
* Historical Essays. 1886.
* Oceana, or, England and Her Colonies. 1886.
* The English in the West Indies or The Bow of Ulysses. Longmans, Green, and Co. 1888.
* Lord Beaconsfield. 1890. (Biography of Benjamin Disraeli)
* The Earl of Beaconsfield. 1914 [1890].
* The Divorce of Catherine of Aragon. New York, C. Scribner's sons. 1891.
* Life and Letters of Erasmus. New York Scribner. 1894.
* English Sea-Men in the Sixteenth Century. 1895.
* My Relations with Carlyle (published 1903). 1887.

## Kanpo estekak

* Datuak: Q1679958
* Multimedia: James Anthony Froude / Q1679958
# James Abbott McNeill Whistler

James Abbott McNeill Whistler (Lowell, Massachusetts, 1834ko uztailaren 10a - Londres, 1903ko uztailaren 17a) Estatu Batuetako pintorea eta grabatzailea izan zen. Harena da The Gentle Art of making Enemies (1890, "Etsaiak egiteko arte ederra") saiakera-lana.

## Bizitza

West Pointeko Akademia Militarrean sartu zen, baina berehala irten eta pinturari ekin zion. 1855ean Parisera joan eta pinturako ikasketak hasi zituen. Gustave Courbeten eta beste frantses pintoreen eragina jaso zuen. Gaien konposizioak arduratzen zuen, tonuen egokierak eta dotoretasunak.
1879-1880 urteetan Venezian bizi izan zen, eta han akuarela, pastela eta grabatua landu zituen. Londresera itzuli zenean erretratuak egiteari ekin zion buru-belarri. Inpresionismotik gertu ibili zen, eta arte abstraktuaren aitzindaria izan zen.

## Obra nagusiak

* Mother of pearl and silver: The Andalusian (1888–1900);
* Soineko zuriko anderea;
* Seymur Haden andrea pianoa jotzen;
* Portzelanazko herriko printzesa;
* Sinfonia zenbaki zuritan.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q203643
* Multimedia: James McNeill Whistler / Q203643
# James Agee

James Rufus Agee (1909ko azaroaren 27a; 1955eko maiatzaren 16a) eleberrigile, kazetari, poeta, gidoilari eta filmen kritikari estatubatuarra izan zen. 40ko hamarkadan zinema kritikagintzan zebilen aditu handienetakoa izan zen. Ageeren biografiak, A Death in the Family lanak, Pulitzer saria jaso zuen 1957an, idazlea hilondokoan.

## Bizitza

Knoxvillen, Tennesseen, jaio zen 1909an. Hardvarden ikasi zuen eta graduatu ostean hainbat aldizkaritan idatzi zuen: Fortune, Time... baina ezagunagoak izan ziren bere lankidetzak zinemaren gaineko kontuetan eta bereziki The Nation egunkarian idatzitako film kritikak. 1934an poesia liburua argitara eman zuen: Permit Me Voyage. 1942an Time aldizkariko zinema kritikaria zen, eta 1948tik aurrera bere kabuz jardungo duen idazlea, ordura arteko lankidetzak alde batera lagata. Aipatzekoa da Life aldizkarirako zinema mutuko komediagile gailen izan ziren Charles Chaplin, Buster Keaton eta Harold Lloyden gainean idatzitako artikulua. Chaplinen Monsieur Verdoux filmaren defendatzaile sutsua izan zen Agee, pelikulak harrera eskasa izan zuen garai hartan. Bestetik Laurence Olivier aktore eta zuzendariaren Shakespeareren antzezlanen egokitzapenak miretsi zituen: batik bat Henry V eta Hamlet.
1951ean, Santa Barbaran, Californian, bizi zenean bihotzekoak jo zion eta gaiso antzean bizi izan zen 1955 arte, medikuarenera taxian zihoala hil zen arte. 45 urte zituen.
Ageek 50eko hamarkadako bi film onenetan parte hartu zuen gidoilari: John Hustonen The African Queen (1951) eta Charles Laughtonen The Night of the Hunter (1955) dira film horiek. Bigarrenean bere ekarpena isildua izan zen eta denbora luzean Laughtoni egotzi zioten gidoia; 2004an ezagutzera eman zuten jatorrizko gidoia Ageerena zela ia oso-osoan.

## Lanak

* 1934 Permit Me Voyage, Yale Series of Younger Poets bilduman
* 1935 Knoxville: Summer of 1915, prose poem later set to music by Samuel Barber.
* 1941 Let Us Now Praise Famous Men: Three Tenant Families, Houghton Mifflin
* 1951 The Morning Watch, Houghton Mifflin
* 1951 The African Queen, C. S. Forester idazlearen eleberrian oinarritutako John Hustonen filmerako gidoia
* 1952 Face to Face 1952ko filmaren The Bride Comes to Yellow Sky atalaren gidoia, Stephen Crane idazlearen istorio batean oinarrituta
* 1954 The Night of the Hunter, Davis Grubbek idatzitako eleberriaren zinemarako gidoia
* 1957 A Death in the Family, hilondokoan
* Agee on Film
* Agee on Film II
* Letters of James Agee to Father Flye
* The Collected Short Prose of James Agee

## Ikus, gainera

* Samuel Barber

## Kanpo estekak

* A Mother's Tale narrazioa
* A chronology of James Agee's life & work Bizitza eta lanak
* James Agee Collections Tennesseeko Unibertsitateko ataria
* James Agee Collection Texasko Unibertsitateko ataria (Harry Ransom Humanities Research Center, Austin)
* Datuak: Q352963
# James Alan McPherson

James Alan McPherson (Savannah, Georgia, 1943ko irailaren 16a – Iowa City, 2016ko uztailaren 27a) estatubatuar saiakeragile eta ipuingilea izan zen.
Morgan Estatu Unibertsitatean eta Harvardeko Zuzenbide Fakultatean ikasi zuen. Fikziozko idazketa ere ikasi zuen. 1969an The Atlantic Monthly aldizkarian hasi zen lanean eta bere ipuinak egunkari eta aldizkarietan argitaratzen. Ralph Ellison ezagutu zuen, bere lagun eta aholkulari bihurtu zena, eta McPhersonen bizitzan eta obran eragin handia izan zuena. Idazkera sortzaile eta ingeleseko irakaslea izan zen Kaliforniako Unibertsitatean, Harvardeko Unibertsitatean, Morgan Estatu Unibertsitatean eta Virginiako Unibertsitatean.
1978an Pulitzer Saria Fikzioan jaso zuen Elbow Room ipuin bildumari esker. Sari hau irabazi zuen lehen afroamerikarra izan zen.

## Lanak

Saiakerak
* Railroad: Trains and Train People in American Culture, Miller Williamsekin argitaratua; (New York: Random House, 1976); ISBN 0394732375
* Confronting Racial Difference, DeWitt Henryrekin argitaratua; Ploughshares Vol. 16, Nos 2 & 3 (Fall 1990); ISBN 0933277946
* Fathering Daughters: Reflections by Men, DeWitt Henryrekin argitaratua; (Boston, MA: Beacon Press, 1998); ISBN 9780807062197
* Crabcakes: A Memoir (New York: Simon & Schuster, 1998); ISBN 0684834650
* A Region Not Home: Reflections on Exile (New York: Simon & Schuster, 2000); ISBN 9780684834641
* On Becoming an American Writer: Essays & Nonfiction, selected and introduced by Anthony Walton (Boston, MA: Godine, 2023); ISBN 9781567927481
Ipuin bildumak
* Hue and Cry: Stories (New York: Atlantic Monthly Press, 1969) ISBN 9780316563260
* Elbow Room: Stories (New York: Little, Brown & Company, 1977) ISBN 0316563285

## Kanpo estekak

* Datuak: Q355793
# Irvington (Kentucky)

Irvington Kentuckyko hiri bat da. Breckinridge konderrian kokatua dago. 2010ean 1.181 biztanle zituen, 2,28 kilometro koadrotan banatuta.

## Ikus, gainera

* Breckinridge konderria

## Kanpo estekak

* Datuak: Q2128681
# Irving Saladino

Irving Jahir Saladino Aranda (Ciudad de Colón; 1983ko urtarrilaren 23a ) Panamako olinpiar atleta ohia da, luzerako jauzian espezializatua. 2008ko Pekingo Olinpiar Jokoetan urrezko domina irabazi zuen. Domina olinpikoa irabazi zuen bigarren panamarra da, Lloyd LaBeach-ek 1948ko Londresko Olinpiar Jokoetan egin zuenetik hirurogei urtera. Urrezko domina irabazi zuen Erdialdeko Amerikako lehen gizonezko atleta ere bada.

## Marka pertsonalak

| Proba | Marka | Data | Lekua |
| Luzera jauzia | 8,73 m | 2008/05/24 | Hengelo, Herbehereak |
| Luzera jauzia | 8,42 m | 2008/02/13 | Atenas, Grezia |

## Txapelketak

| Urtea | Lehiaketa | Lekua | Postua | Marka |
| 2002an | Junior Munduko Txapelketa | Kingston, Jamaika | 10. | 7,39 m |
| 2003an | Hego Amerikako Txapelketa | Barquisimeto, Venezuela | 3. | 7,46 m |
| 2006 | Pista Estaliko Munduko Txapelketa | Mosku, Errusia | 2. | 8,29 m |
| 2004 | Olinpiar Jokoak | Atenas, Grezia | 18. | 7,42 m |
| 2005 | Munduko Txapelketa | Helsinki, Finlandia | 5. | 8,20m |
| 2006 | Iberoamerikako Txapelketa | Ponce, Puerto Rico | 1 | 8,42 m |
| 2007 | Joko Panamerikarrak | Rio de Janeiro, Brasil | 1 | 8,28 m |
| 2007 | Munduko Txapelketa | Osaka, Japonia | 1 | 8,57 m |
| 2008 | Olinpiar Jokoak | Beijing, Txina | 1 | 8,34 m |
| 2012 | Olinpiar Jokoak | Londres, Erresuma Batua | Kanporatua | |
| 2014an | Hego Amerikako Jokoak | Santiago, Txile | 1 | 8,19 m |

## Kanpo estekak

* IAAF profila
* Datuak: Q310417
* Multimedia: Irving Saladino / Q310417
| Aurrekoa: Dwight Phillips | Munduko Txapelduna Luzera Jauzian Pekín 2008 | Ondorengoa: Greg Rutherford |
# Irving Thalberg

Irving Grant Thalberg (New York, 1899ko maiatzaren 30a - Santa Monica, Kalifornia, 1936ko irailaren 14a) estatubatuar zinema ekoizlea izan zen.
Idazkari lanetan hasi zen Universal Picturesen. Ondoren konpainia zuzendu zuen Los Angelesen eta ehunka filmen ekoizpena gainbegiratu zuen. Han Louis B. Mayerrekin elkartu zen eta Metro-Goldwyn-Mayer konpainia sortu zuten. 1925ean produkzio buru izendatu zuten eta MGM Hollywoodeko estudiorik handiena bihurtu zuen. Kalitatea eta arrakasta komertziala uztartu zituen, eta gidoiak aukeratzeko, aktoreak aukeratzeko eta film errentagarriak ekoizteko trebetasunagatik nabarmendu zen.

## Filmografia
### Ekoizlea

* Reputation (1921)
* The Hunchback of Notre Dame (1923)
* Merry-Go-Round (1923)
* His Hour (1924)
* He Who Gets Slapped (1924)
* The Unholy Three (1925)
* The Merry Widow (1925)
* The Tower of Lies (1925)
* The Big Parade (1925)
* Ben-Hur: A Tale of the Christ (1925)
* Torrent (1926)
* La Bohème (1926)
* Brown of Harvard (1926)
* The Road to Mandalay (1926)
* The Temptress (1926)
* Valencia (1926)
* Flesh and the Devil (1926)
* Twelve Miles Out (1927)
* The Student Prince in Old Heidelberg (1927)
* London After Midnight (1927)
* The Crowd (1928)
* Laugh, Clown, Laugh (1928)
* White Shadows in the South Seas (1928)
* Show People (1928)
* West of Zanzibar (1928)
* The Broadway Melody (1929)
* The Trial of Mary Dugan (1929)
* Voice of the City (1929)
* Where East Is East (1929)
* The Last of Mrs. Cheyney (1929)
* The Hollywood Revue of 1929 (1929)
* Hallelujah (1929)
* His Glorious Night (1929)
* The Kiss (1929)
* Anna Christie (1930)
* Redemption (1930)
* The Divorcee (1930)
* The Rogue Song (1930)
* The Big House (1930)
* The Unholy Three (1930)
* Let Us Be Gay (1930)
* Billy the Kid (1930)
* Way for a Sailor (1930)
* A Lady's Morals (1930)
* Inspiration (1931)
* Trader Horn (1931)
* The Secret Six (1931)
* A Free Soul (1931)
* Just a Gigolo (1931)
* Menschen hinter Gittern (1931)
* The Sin of Madelon Claudet (1931)
* The Guardsman (1931)
* The Champ (1931)
* Possessed (1931)
* Private Lives (1931)
* Mata Hari (1931)
* Freaks (1932)
* Tarzan the Ape Man (1932)
* Grand Hotel (1932)
* Letty Lynton (1932)
* As You Desire Me (1932)
* Red-Headed Woman (1932)
* Smilin' Through (1932)
* Red Dust (1932)
* Rasputin and the Empress (1932)
* Strange Interlude
* Tugboat Annie (1933)
* Bombshell (1933)
* Eskimo (1933)
* La Veuve Joyeuse (1934)
* Riptide (1934)
* The Barretts of Wimpole Street (1934)
* The Merry Widow (1934)
* What Every Woman Knows (1934)
* Biography of a Bachelor Girl (1935)
* No More Ladies (1935)
* China Seas (1935)
* Mutiny on the Bounty (1935)
* A Night at the Opera (1935)
* Riffraff (1936)
* Romeo and Juliet (1936)
* Camille (1936)
* Maytime (1937)
* A Day at the Races (1937)
* Broadway Melody of 1938 (1937)
* The Good Earth (1937)
* Marie Antoinette (1938)

### Gidoigilea

* The Trap (1922)
* The Dangerous Little Demon (1922)

## Kanpo estekak

* Datuak: Q438472
* Multimedia: Irving Thalberg / Q438472
# Irvington (Illinois)

Irvington Illinoiseko herri bat da. Washington konderrian kokatua dago. 2010ean 659 biztanle zituen, 2,67 kilometro koadrotan banatuta.

## Ikus, gainera

* Washington konderria

## Kanpo estekak

* Datuak: Q2181713
* Multimedia: Irvington, Illinois / Q2181713
# Irving Wallace

Irving Wallace (Chicago, 1916 martxoaren 19a - Los Angeles, 1990eko ekainaren 29a) estatubatuar idazle eta gidoigilea izan zen. Egunkarietan hasi zen kontakizun laburrak eta erreportajeak idazten. 1972an Literaturako Nobel saria jasotzeko hautagaietako bat izan zen, The Prize (Saria) eleberriarengatik. Wallaceren literatura-lana kontakizunez eta fikziozko osagaiez osatutako erreportajeek osatzen dute, eta denetan, inguru soziologikoaren azterketa xehea eginez, giza psikologia aztertzeko joera ageri du. Guztira hogeita hamahiru liburu argitaratu zituen. Haietako asko beste hizkuntza askotara itzuli dira, eta batzuk zinemara ere eraman dituzte: The West Pint History (1950), Split Second (1953), Meet Me at the Fair (1953) eta The Big Circus (1959). Bere libururik arrakastatsuena The Chapman Report (1960, Chapman txostena) izan zen, giza sexualitateari buruzko eleberri-galdekizuna. Beste lan nagusi batzuk: The Man (1964, Gizona), The Seven Minutes (1969, Zazpi minutuak), The Nympho and Other Maniacs (1971, Ninfomania eta beste mania batzuk), The Word (1972, Hitza), The Miracle (1984, Miraria) eta The Guest of Honor (1989, Ohorezko gonbidatua).

## Lanak
### Eleberriak

* The Sins of Philip Fleming: A Compelling Novel of One Man's Intimate Problem (1959)
* The Chapman Report (1961)
* The Prize (1962)
* The Man (1964)
* The Three Sirens (1964)
* The Plot (1967)
* The Seven Minutes (1969)
* The Word (1972)
* The Fan Club (1974)
* The R Document (1976)
* The Pigeon Project (1979)
* The Second Lady (1980)
* The Almighty (1982)
* The Miracle (1984/2005)
* The Seventh Secret (1985)
* The Celestial Bed (1987)
* The Golden Room (1988)
* The Guest of Honor (1989)

### Saiakerak

* The Fabulous Originals: Lives of Extraordinary People Who Inspired Memorable Characters in Fiction (1955)
* The Square Pegs: Some Americans Who Dared to Be Different (1958)
* The Fabulous Showman: The Life and Times of P.T. Barnum (1959)
* The Twenty-Seventh Wife (1961)
* The Sunday Gentleman (1966)
* The Writing of One Novel (1968)
* The Nympho and Other Maniacs: The Lives, the Loves and the Sexual Adventures of Some Scandalous and Liberated Ladies (1971)
* The People's Almanac (1975)
* Stardust to Prairie Dust (1976)
* The Book of Lists (1977)
* The Two: Biography of The Original Siamese Twins (1978)
* The People's Almanac 2 (1978)
* The Book of Lists 2 (1980)
* The People's Almanac 3 (1981)
* The Intimate Sex Lives of Famous People (1981)
* The Book of Lists 3 (1983)
* Significa (1983)

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q188440
# Irving Penn

Irving Penn (Plainfield, New Jersey, 1917ko ekainaren 16a - New York, 2009ko urriaren 7a) estatubatuar argazkilaria izan zen. Moda, erretratu eta izadi hilen argazkigintzan nabarmendu zen. Vogue aldizkariarentzat eta publizitateko beste bezero batzuentzat lan egin zuen.
Jatorri judu errusiarreko familia batean jaio zen eta Arthur Penn zine zuzendaria bere anaietako bat izan zen. Vogueren azalerako lehen argazkia 1943an egin zuen. Bigarren Mundu Gerran gerraren argazkiak egin zituen Italian eta Indian. Voguerentzat lan egin zuen bere karrera osoan eta, gainera, publizitate-lanetarako argazkigintza estudioa izan zuen.
* Datuak: Q318604
* Multimedia: Irving Penn / Q318604
# Irvington (Virginia)

Irvington Ameriketako Estatu Batuetako inkorporatutako herri bat da. Lancaster konderrian dago, Virginia estatuan. 474 biztanle ditu, 4,728753 kilometro koadroko azaleran banatuta.

## Ikus, gainera

* Lancaster konderrian

## Kanpo estekak

* Datuak: Q1373509
* Multimedia: Irvington, Virginia / Q1373509